ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ. ๒๕๕๒ โดยที่เป็นการสมควรปรับปรุงหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารตามกฎกระทรวงฉบับที่ ๑๐ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒เสียใหม่ให้มีความเหมาะสมยิ่งขึ้นอธิบดีกรมการขนส่งทางบกจึงออกประกาศกำหนดหลักเกณฑ์การพิจารณาอนุญาตไว้ ดังต่อไปนี้ข้อ ๑ประกาศนี้เรียกว่า ประกาศกรมการขนส่งทางบก เรื่องหลักเกณฑ์การพิจารณาอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถที่ใช้ในการขนส่งผู้โดยสารพ.ศ. ๒๕๕๒ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกประกาศกรมการขนส่งทางบก เรื่องกำหนดหลักเกณฑ์การพิจารณาให้ความเห็นชอบคัสซีรถที่ใช้ในการขนส่งผู้โดยสารมาตรฐาน ๔(รถสองชั้น) ลงวันที่ ๙ ธันวาคม ๒๕๔๗ข้อ ๔บรรดาระเบียบ ข้อบังคับ ประกาศหรือคำสั่งอื่นใดในส่วนที่กำหนดไว้แล้วในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๕การอนุญาตให้รถที่ใช้ในการขนส่งผู้โดยสารแก้ไขเพิ่มเติมหรือเปลี่ยนแปลงโครงคัสซีต้องเป็นไปตามหลักเกณฑ์ดังนี้ก.การตัดต่อโครงคัสซี(๑)รถที่มีโครงคัสซี (Chassis Frame) ต้องมีโครงคัสซีเดิมเป็นสาระสำคัญในการรับน้ำหนักรถดังนี้(๑.๑)โครงคัสซีเดิมจากผู้ผลิตที่เป็นชิ้นเดียวกันและมีหมายเลขคัสซีปรากฏอยู่ต้องมีความยาวเหลืออยู่เกินกว่าร้อยละ๕๐ ของความยาวโครงคัสซีทั้งหมด(๑.๒)กรณีโครงคัสซีเดิมจากผู้ผลิตที่เป็นชิ้นเดียวกันและมีหมายเลขคัสซีปรากฏอยู่มีความยาวเหลืออยู่น้อยกว่าร้อยละ๕๐ ของความยาวโครงคัสซีทั้งหมดการอนุญาตจะทำได้ต่อเมื่อมีเหตุผลความจำเป็นเนื่องจากสภาพโครงสร้างและการใช้งานของรถและโครงคัสซีส่วนนั้นต้องมีความยาวไม่น้อยกว่า ๑๓๐ เซนติเมตรซึ่งเมื่อรวมกับความยาวโครงคัสซีเดิมจากผู้ผลิตส่วนอื่น ๆ อีกไม่เกิน ๒ ส่วนแล้วต้องทำให้โครงคัสซีเดิมยาวเกินกว่าร้อยละ๕๐ ของความยาวโครงคัสซีทั้งหมดและต้องมีหนังสือรับรองชิ้นส่วนของโครงคัสซีเดิมจากผู้ที่ได้รับใบอนุญาตประกอบการขนส่งหรือเจ้าของรถด้วย(๑.๓)การแก้ไขเพิ่มเติมความยาวสุดของรถให้ผิดแผกแตกต่างไปจากเดิมและทำให้รถมีความยาวเกินกว่า๑๐ เมตร ต้องเป็นรถที่ผู้ผลิตกำหนดให้มีน้ำหนักรวมสูงสุด (GVW)ไม่น้อยกว่า ๑๐,๐๐๐ กิโลกรัมหรือมีขนาดหน้าตัดของโครงคัสซีส่วนที่ใหญ่สุดมีความสูงไม่น้อยกว่า ๒๐๐ มิลลิเมตร(๒)รถที่มีโครงสร้างเป็นแบบโมโนค็อก (Monocoque) หรือแบบเซมิโมโนค็อก (Semi-Monocoque) ซึ่งใช้โครงสร้างตัวถังเป็นสาระสำคัญในการรับน้ำหนักรถดังนี้(๒.๑)ต้องมีโครงสร้างส่วนที่รองรับน้ำหนักบริเวณเพลาล้อหน้าเพลาล้อท้ายหรือคู่ท้ายและส่วนที่มีหมายเลขคัสซีเป็นโครงสร้างเดิมและต้องมีหนังสือรับรองชิ้นส่วนจากผู้ที่ได้รับใบอนุญาตประกอบการขนส่งหรือเจ้าของรถด้วย(๒.๒)การแก้ไขเพิ่มเติมหรือเปลี่ยนแปลงความยาวสุดของรถให้ผิดแผกแตกต่างไปจากเดิมและทำให้รถมีความยาวเกินกว่า๑๐ เมตร ต้องเป็นรถที่ผู้ผลิตกำหนดให้มีน้ำหนักรวมสูงสุด (GVW)ไม่น้อยกว่า ๑๐,๐๐๐ กิโลกรัมหรือมีขนาดหน้าตัดของโครงคัสซีส่วนที่ใหญ่สุดมีความสูงไม่น้อยกว่า ๒๐๐ มิลลิเมตรข.การเปลี่ยนโครงคัสซี ต้องเป็นไปตามหลักเกณฑ์ ดังนี้(๑)ต้องเป็นรถที่จดทะเบียนหรือเคยจดทะเบียนไว้แล้วตามกฎหมายว่าด้วยการขนส่งทางบก(๒)ต้องไม่เปลี่ยนเครื่องกำเนิดพลังงานในคราวเดียวกัน(๓)โครงคัสซีที่นำมาเปลี่ยนต้องเป็นชนิด (Maker)เดียวกับโครงคัสซีรถเดิมที่จดทะเบียนไว้และต้องไม่มีการต่อโครงคัสซีนั้น(๔)ต้องไม่ทำให้รถนั้นเปลี่ยนแปลงไปเกินกว่าเกณฑ์ที่กำหนดดังนี้(๔.๑)ความยาวสุดของรถ เปลี่ยนแปลงจากประวัติรถเดิมไม่เกินร้อยละ ๕(๔.๒)น้ำหนักรถ เปลี่ยนแปลงจากที่จดทะเบียนไว้ไม่เกินร้อยละ ๒๐(๔.๓)น้ำหนักรวมสูงสุด เปลี่ยนแปลงจากเดิมไม่เกินร้อยละ ๒๕ของน้ำหนักรวมสูงสุดที่จดทะเบียนไว้ค.การเปลี่ยนเครื่องกำเนิดพลังงานเครื่องกำเนิดพลังงานที่นำมาเปลี่ยนต้องมีอัตรากำลังขั้นต่ำไม่น้อยกว่า ๕กิโลวัตต์ต่อตันของน้ำหนักรวมสูงสุดข้อ ๖รถที่ใช้ในการขนส่งผู้โดยสารมาตรฐาน ๑ มาตรฐาน ๒ และมาตรฐาน ๔ที่มีความสูงเกินกว่า ๓.๖๐ เมตรต้องนำรถเข้าตรวจและทดสอบการทรงตัวของรถโดยใช้อุปกรณ์ทดสอบการทรงตัว (Tilt-Table Test) ตามหลักเกณฑ์ วิธีการ เงื่อนไขและระยะเวลาที่กรมการขนส่งทางบกประกาศกำหนดข้อ ๗รถที่เคยได้รับการอนุญาตให้แก้ไขเพิ่มเติมหรือเปลี่ยนแปลงโครงคัสซีและได้ดำเนินการทางทะเบียนแล้วเสร็จก่อนวันที่ประกาศนี้ใช้บังคับการขออนุญาตแก้ไขเพิ่มเติมหรือเปลี่ยนแปลงโครงคัสซีครั้งใหม่ต้องเป็นไปตามหลักเกณฑ์ ดังนี้(๑)กรณีโครงคัสซีจากบริษัทผู้ผลิตที่เป็นชิ้นเดียวกันและมีหมายเลขคัสซีปรากฏอยู่มีความยาวเหลืออยู่ตามหลักเกณฑ์ที่กำหนดไว้ในข้อ๕ให้พิจารณาอนุญาตให้แก้ไขเพิ่มเติมหรือเปลี่ยนแปลงสภาพรถเป็นมาตรฐานอื่นได้ทุกมาตรฐาน(๒)กรณีโครงคัสซีจากบริษัทผู้ผลิตที่เป็นชิ้นเดียวกันและมีหมายเลขคัสซีปรากฏอยู่ มีความยาวเหลืออยู่น้อยกว่าร้อยละ๕๐ และมิได้อยู่ในหลักเกณฑ์ที่กำหนดไว้ในข้อ ๕ ก. (๑) (๑.๒)ให้พิจารณาอนุญาตให้แก้ไขเพิ่มเติมหรือเปลี่ยนแปลงสภาพรถเป็นมาตรฐานอื่นได้ทุกมาตรฐานยกเว้นมาตรฐาน๔ข้อ ๘บรรดารถที่ได้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถไว้แล้วและไม่เป็นไปตามหลักเกณฑ์การอนุญาตตามประกาศนี้หากประสงค์จะขออนุญาตแก้ไขเพิ่มเติมหรือเปลี่ยนแปลงดังกล่าวให้ดำเนินการยื่นขออนุญาตต่อนายทะเบียนภายในกำหนด ๙๐ วันและต้องดำเนินการทางทะเบียนสำหรับรถนั้นให้แล้วเสร็จภายใน ๑๘๐ วัน นับแต่วันที่ประกาศนี้มีผลใช้บังคับโดยการพิจารณาอนุญาตต้องเป็นไปตามหลักเกณฑ์อย่างใดอย่างหนึ่ง ดังนี้(๑)การอนุญาตให้ตัดต่อโครงคัสซีต้องเป็นกรณีโครงคัสซีเดิมหรือชิ้นส่วนของโครงคัสซีเดิมที่เหลืออยู่มีความยาวเกินกว่าร้อยละ ๕๐ ของโครงคัสซีหรือชิ้นส่วนโครงคัสซีที่แก้ไขเพิ่มเติมหรือเปลี่ยนแปลงใหม่และยังคงเป็นสาระสำคัญในการรองรับน้ำหนักรถและน้ำหนักบรรทุก(๒)การอนุญาตให้เปลี่ยนโครงคัสซีซึ่งถือเป็นการให้ความเห็นชอบรถคันใหม่ที่ต้องจดทะเบียนและชำระภาษีใหม่ต้องเป็นกรณีโครงคัสซีเดิมที่เหลืออยู่ มีความยาวไม่เกินร้อยละ ๕๐ หรือมีความยาวเกินกว่าร้อยละ๕๐ ของความยาวโครงคัสซีที่แก้ไขเพิ่มเติมหรือเปลี่ยนแปลงใหม่ แต่มิได้เป็นสาระสำคัญในการรองรับน้ำหนักรถและน้ำหนักบรรทุกอีกต่อไปข้อ ๙ผู้ได้รับใบอนุญาตประกอบการขนส่งหรือเจ้าของรถที่ประสงค์จะขออนุญาตแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถตามข้อ๘ ให้ยื่นหลักฐานเอกสารต่อนายทะเบียน ดังนี้(๑)หนังสือขออนุญาตแก้ไขเพิ่มเติมเป็นรายคัน(๒)รูปถ่ายของรถคันที่ขอรับความเห็นชอบ(๓)ลายหมายเลขโครงคัสซี(๔)สำเนาหนังสือแสดงการจดทะเบียนหรือหลักฐานการได้มาของรถ(๕)สำเนาบัตรประจำตัวประชาชนผู้ได้รับใบอนุญาตประกอบการขนส่งหรือเจ้าของรถ(๖)แผนที่และภาพถ่ายสถานที่เก็บหรือจอดรถประกาศ ณ วันที่ ๒มีนาคม พ.ศ. ๒๕๕๒ชัยรัตน์ สงวนชื่ออธิบดีกรมการขนส่งทางบกปริยานุช/ผู้จัดทำ๒ เมษายน ๒๕๕๒โชติกานต์/ปรับปรุง๒๘ สิงหาคม ๒๕๕๘[๑] ราชกิจจานุเบกษาเล่ม ๑๒๖/ตอนพิเศษ ๔๖ ง/หน้า ๓๘/๒๗ มีนาคม ๒๕๕๒